**מה זה להיות בריא?- משימת סיכום**

**⏴ במבט חדש לכיתה א**

**היקף יחידת הלימוד:** שיעור אחד

**עמודים:** 54 - 56

# משימת סיכום: מה זה להיות בריא?

במשימה זו, עמודים 54 - 55, סיפורים קצרים המציגים סיטואציות מאוירות המלוות במלל. על התלמידים להציע מה לעשות בכל סיטואציה כדי להיות בריאים. משימה זו מסכמת את נושא בריאות והיא נועדה להביא לידי הבנה שלהיות בריא אינו רק מצב של היעדר מחלה, אלא מצב שבו גם מרגישים מלאי מרץ ושמחה. כדי שנישאר בריאים, עלינו לאכול ולשתות נכון, לעסוק בפעילות גופנית אך גם לנוח, לשמור על ניקיון הגוף והסביבה וכשחולים יש לאמץ התנהגויות שמקדמות החלמה.

משימה זו יכולה לשמש כמשימת הערכה.

# בחוברת זו למדנו...

מומלץ לקרוא בקול עם הילדים את היגדי הסיכום שבעמוד 56, ולבקש מהתלמידים להשלים בקול את מושגי המפתח.

אפשר להשתמש בהיגדי הסיכום לפעולות של הערכה:

* להכין פריטים של נכון/לא נכון,

לדוגמה: כשאנו חולים במחלות עונתיות כדאי שחברים יבואו לבקר אותנו **נכון / לא נכון**

* פריטי של השלמת מילים,

לדוגמה: צריך לאכול מזון...

* ציור תופעה.

לבחור משפט ולתאר את התוכן המילולי באופן בלתי מילולי (איור, ציור וכדומה).